text: Beboere evakueret under brand
  12 september 2011 kl. 06.21
  Beboerne i en ejendom i Jernbanegade i Kolding blev søndag aften evakueret under en brand i en lejlighed på tredje sal. Ingen kom til skade under branden.
  Lejligheden blev brandskadet. Politiet mener, at branden er opstået i en skraldespand.
  Beboeren var ikke hjemme, da ilden udviklede så meget røg, at naboer tilkaldte brandvæsenet. 
  Politi og brandvæsen valgte at evakuere otte beboere i ejendommen. 
  Branden var hurtigt slukket - og ejendommen blev luftet grundigt ud, inden beboerne kunne vende tilbage.
  